CELEX: 32007R0898
Language: mt
Date: 2007-07-27 00:00:00
Title: Regolament tal-Kummissjoni (KE) Nru 898/2007 tas- 27 ta’ Lulju 2007 li jemenda r-Regolament tal-Kunsill (KE) Nru 41/2007 fir-rigward tal-limiti tal-qbid għall-istokk tal-laċċ ikħal fl-ilmijiet tal-KE taż-żoni ICES IIa u IV

28.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 196/22
            
         REGOLAMENT TAL-KUMMISSJONI (KE) Nru 898/2007
   tas-27 ta’ Lulju 2007
   li jemenda r-Regolament tal-Kunsill (KE) Nru 41/2007 fir-rigward tal-limiti tal-qbid għall-istokk tal-laċċ ikħal fl-ilmijiet tal-KE taż-żoni ICES IIa u IV
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 41/2007 tal-21 ta’ Diċembru 2006 li jistabbilixxi għall-2007 l-opportunitajiet ta’ sajd u l-kundizzjonijiet marbuta ma’ ċerti ħażniet [stokkijiet] ta’ ħut u gruppi ta’ ħażniet ta’ ħut, applikabbli fl-ibħra tal-Komunità u, għall-bastimenti tal-Komunità, fl-ibħra fejn huma meħtieġa limitazzjonijiet tal-qbid (1), u b’mod partikolari l-Artikolu 5(5) tiegħu;
   Billi:
   
               (1)
            
            
               Limiti preliminari għall-qbid għal-laċċa kaħla fl-ilmijiet tal-KE taż-żoni ICES IIa u IV huma stipulati fl-Annessi IA tar-Regolament (KE) Nru 41/2007.
            
         
               (2)
            
            
               Skond l-Artikolu 5(5) ta’ dak ir-Regolament, il-Kummissjoni tista' tirrevedi l-limiti tal-qbid fid-dawl ta’ l-informazzjoni xjentifika miġbura matul l-ewwel nofs ta’ l-2007.
            
         
               (3)
            
            
               Fid-dawl ta’ l-informazzjoni xjentifika miġbura fl-ewwel nofs ta’ l-2007, il-limiti tal-qbid għal-laċċa kaħla fiż-żoni konċernati għandhom jiġu aġġustati.
            
         
               (4)
            
            
               L-Anness IA tar-Regolament (KE) Nru 41/2007 għandu għalhekk jiġi emendat skond dan.
            
         
               (5)
            
            
               Il-laċċa kaħla hija speċi b'ħajja qasira, u għalhekk il-limiti tal-qbid għandhom jiġu implimentati malajr kemm jista' jkun, sabiex jiġi evitat dewmien li jista' jwassal għal sajd żejjed ta’ l-istokk.
            
         
               (6)
            
            
               Il-miżuri provduti f'dan ir-Regolament huma konformi ma’ l-opinjoni tal-Kumitat għas-Sajd u l-Akkwakultura,
            
         ADOTTAT DAN IR-REGOLAMENT:
   Artikolu 1
   L-Anness IA tar-Regolament (KE) Nru 41/2007 huwa emendat skond l-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ l-għada ta’ meta ssir il-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 27 ta’ Lulju 2007.
      
         
            Għall-Kummissjoni
         
         Joe BORG
         
            Membru tal-Kummissjoni
         
      
   
   
      (1)  ĠU L 15, 20.1.2007, p. 1. Ir-Regolament kif emendat l-aħħar bir-Regolament (KE) Nru 754/2007 (ĠU L 172, 30.6.2007, p. 26).
   
      ANNESS
      L-Anness IA tar-Regolament (KE) Nru 41/2007 huwa emendat kif ġej:
      L-entrata dwar l-istokk tal-laċċa kaħla fl-ilmijiet tal-KE taż-żoni ICES IIa u IV għandha tinbidel b'li ġej:
      
         
                     
                                 ‘Speċi
                              
                              
                                 :
                              
                              
                                 Laċċa kaħla
                                 
                                    Sprattus sprattus
                                 
                              
                           
                  
                     
                                 Żona
                              
                              
                                 :
                              
                              
                                 L-ilmijiet tal-KE ta' IIa u IV
                                 SPR/2AC4-C
                              
                           
               
                     Il-Belġju
                  
                  
                     1 917 
                  
                  
                     TAC Prekawzjonali
                     L-Artikolu 3 tar-Regolament (KE) Nru 847/96 japplika.
                     L-Artikolu 4 tar-Regolament (KE) Nru 847/96 ma japplikax.
                     L-Artikolu 5(2) tar-Regolament (KE) Nru 847/96 japplika.
                  
               
                     Id-Danimarka
                  
                  
                     151 705 
                  
               
                     Il-Ġermanja
                  
                  
                     1 917 
                  
               
                     Franza
                  
                  
                     1 917 
                  
               
                     L-Olanda
                  
                  
                     1 917 
                  
               
                     L-Iżvezja
                  
                  
                     1 330  (1)
                     
                  
               
                     Ir-Renju Unit
                  
                  
                     6 325 
                  
               
                     KE
                  
                  
                     167 028 
                  
               
                     In-Norveġja
                  
                  
                     18 812  (2)
                     
                  
               
                     Il-Gżejjer Faroe
                  
                  
                     9 160  (3)
                         (4)
                         (5)
                     
                  
               
                     TAC
                  
                  
                     195 000 
                  
               
      
         (1)  Inkluż iċ-ċiċċirell.
      
         (2)  Jistgħu jinqabdu biss fl-ilmijiet tal-KE taż-żona ICES IV.
      
         (3)  Din il-kwantità tista' tiġi mistada fiż-żoni ta' l-ICES IV u VIa fit-Tramuntana ta' 56 30′ N. Kwalunkwe qabdiet inċidentali ta' stokkafixx għandhom jinqatgħu mill-kwota għall-istokkafixx stabbilita għaż-żoni ta' l-ICES VIa, VIb u VII.
      
         (4)  Jistgħu jinqabdu 1 832 tunnelata bħala aringi fis-sajd bi xbieki bil-qies tal-malji iżgħar minn 32 mm. Jekk il-kwota ta' 1 832 tunnelata ta' aringi tiġi eżawrita, is-sajd kollu bi xbieki bil-qies tal-malji iżgħar minn 32 mm huwa pprojbit.
      
         (5)  Qabdiet li jsiru fis-sajd ta' monitoraġġ, li jikkorispondu għal 2 % ta' l-isforz u sa massimu ta' 2 500 tunnellata jistgħu jkunu ċiċċirell.’